Diari Oficial de la Generalitat Valenciana


Sumari del DOGV 8291, del 10-05-2018 (2018/4565)

RESOLUCIÓ de 7 de maig de 2018, de la sotssecretària de la Conselleria d'Economia Sostenible, Sectors Productius, Comerç i Treball, per la qual es disposa la publicació de l'acord d'encàrrec de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'energia de la Direcció General d'Indústria i Energia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4565


Data del document
:   07-05-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 7 de maig de 2018, de la sotssecretària de la Conselleria d'Economia Sostenible, Sectors Productius, Comerç i Treball, per la qual es disposa la publicació de l'acord d'encàrrec de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'energia de la Direcció General d'Indústria i Energia. [2018/4565]  
  
  
La Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE), han subscrit el dia 3 de maig de 2018 l'Acord d'encàrrec de gestió per a la realització, per part de l'IVACE, d'activitats de caràcter material i tècnic en matèria d'energia, pròpies de la Direcció General d'Indústria i Energia.  
En compliment del que estableix l'article 11 de la Llei 40/2015, d'1 d'octubre, de règim jurídic del sector públic, per a la seua eficàcia, procedeix la publicació en el Diari Oficial de la Generalitat Valenciana del dit acord, que figura com a annex a la present resolució.  
  
  
València, 7 de maig de 2018.- La sotssecretària de la Conselleria d'Economia Sostenible, Sectors Productius, Comerç i Treball: Concepción Del Ruste Aguilar  
  
  
«Acord d'encàrrec de gestió entre la Conselleria d'Economia Sostenible, Sectors Productius, Comerç i Treball i l'Institut Valencià de Competitivitat Empresarial (IVACE) per a la realització d'activitats de caràcter material i tècnic en matèria d'energia de la Direcció General d'Indústria i Energia  
  
Reunits  
  
D'una part, Rafael Climent González, conseller d'Economia Sostenible, Sectors Productius, Comerç i Treball, en representació de la dita conselleria, tal com consta en l'article 4 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en el Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell.  
I d'una altra la directora general de l'Institut Valencià de Competitivitat Empresarial (d'ara en avant IVACE), Júlia Company Sanus, tal i com consta en l'article 8 del Decret 4/2013, de 4 de gener, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) modificat pel Decret 101/2016, de 4 d'agost, del Consell i pel Decret 108/2016, de 4 d'agost, del Consell, pel qual es nomenen alts càrrecs de la Conselleria d'Economia Sostenible, Sectors Productius, Comerç i Treball en representació de l'IVACE, en virtut de delegació de firma efectuada per resolució del president de l'IVACE de data 5 d'abril de 2018.  
  
Ambdues parts declaren posseir, i es reconeixen mútuament, capacitat legal suficient per a l'atorgament d'aquest acord d'encàrrec de gestió.  
Atenent  
- Que la Conselleria d'Economia Sostenible, Sectors Productius, Comerç i Treball té assignades les competències en matèria d'energia, de conformitat amb l'article 8 del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat.  
- Que conforme l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, la Direcció General d'Indústria i Energia assumeix, entre altres, les funcions previstes en l'article 70 de la Llei del Consell, en matèria de l'elaboració, gestió i execució d'actuacions per al desenvolupament i foment dels sectors energètic i miner, en coordinació amb l'IVACE, així com qualsevol altra que li encomane la persona titular de la secretaria autonòmica de què depén, o li conferisquen les disposicions vigents.  
  
- Que l'Institut Valencià de Competitivitat Empresarial, IVACE, és una entitat de dret públic, integrada en el sector públic instrumental de la Generalitat de les previstes en l'article 2.3.a 3r de la Llei 1/2015, de 6 de febrer, de la Generalitat, d'hisenda pública, del sector públic i de subvencions.  
- Que en l'article 11, punt 1, de la Llei 40/2015, d'1 d'octubre de règim jurídic del sector públic s'estableix que «la realització d'activitats de caràcter material o tècnic de la competència dels òrgans administratius o de les entitats de dret públic podrà ser encomanada a altres òrgans o entitats de dret públic de la mateixa o de distinta administració, sempre que entre les seues competències estiguen aqueixes activitats, per raons d'eficàcia o quan no es posseïsquen els mitjans tècnics idonis per al seu exercici». Així mateix l'esmentat article 11, punt 3, incís a) estableix respecte a la formalització dels encàrrecs de gestió que «Quan L'encàrrec de gestió es realitze entre òrgans administratius o entitats de dret públic pertanyents a la mateixa administració haurà de formalitzar-se en els termes que establisca la seua normativa pròpia i, a falta d'això, per acord exprés dels òrgans o entitats de dret públic intervinents.»  
  
- El caràcter específic i tècnic dels treballs que es pretenen realitzar, l'experiència, qualificació i independència exigibles a l'entitat que els duga a terme, i considerant raons d'eficàcia, es considera oportú que IVACE puga encarregar-se de la realització d'aquests treballs per mitjà de la subscripció d'aquest acord d'encàrrec de gestió.  
  
Basant-se en l'anterior, s'acorda  
  
Encomanar per la Conselleria d'Economia Sostenible, Sectors Productius, Comerç i Treball a l'Institut Valencià de Competitivitat Empresarial la realització de les activitats de caràcter material i tècnic atribuïdes a la Direcció General d'Indústria i Energia consistents en els treballs que es detallen en les clàusules d'aquest acord.  
El present acord d'encàrrec de gestió es regirà pel que disposa l'article 11.1 de la Llei 40/2015, d'1 d'octubre de règim jurídic del sector públic, i no per la normativa de contractació administrativa, de conformitat amb l'article 6.3 de Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
  
CLÀUSULES  
  
Primera. Objecte  
L'objecte del present acord és l'encàrrec de gestió de la Conselleria d'Economia Sostenible, Sectors Productius, Comerç i Treball, (d'ara en avant, Conselleria) a l'Institut Valencià de Competitivitat Empresarial (IVACE), per a la realització d'activitats de caràcter material o tècnic de la Direcció General d'Indústria i Energia (d'ara en avant, Direcció General), òrgan a què li correspon exercir les funcions en matèria d'energia.  
Les activitats objecte del present acord es materialitzaran en els estudis i treballs que, en el marc dels camps definits per la clàusula segona, s'establisquen de comú acord.  
  
Segona. Activitats de caràcter material i tècnica a desenvolupar  
Les activitats i treballs a realitzar per IVACE seran els següents:  
- Suport jurídic i tècnic per a l'elaboració de la reformulació del nou model de desenvolupament de l'energia eòlica a la Comunitat Valenciana, a fi de poder fer complir el mandat establit en el punt tercer de l'Acord de 28 de juliol de 2017, del Consell, pel qual es modifica l'acord del Consell de 26 de juliol de 2001, d'aprovació del Pla Eòlic de la Comunitat Valenciana.  
- Suport jurídic i tècnic en la resolució dels procediments administratius corresponents a les zones 14 i 15 pendents de resoldre relatius a instal·lacions de generació d'energia eòlica adjudicades en convocatòries anteriors.  
  
Tercera. Contraprestacions econòmiques  
El desplegament del present acord no donarà dret a cap contraprestació econòmica a favor de cap de les parts, i cada una d'aquestes suportarà el cost, si n'hi haguera, de les actuacions que hagen de realitzar per a aconseguir l'efectiva posada en marxa d'aquesta col·laboració.  
  
Quarta. Intercanvi d'informació  
En el marc de col·laboració mútua establit en aquest acord, les parts es comprometen a intercanviar tota la informació que resulte rellevant i d'interés per a la planificació, coordinació, tramitació, emissió d'informes i resolució dels treballs objecte de comanda.  
  
Cinquena. Comissió de seguiment  
Es constituirà una comissió paritària de seguiment de l'acord, formada per tres representants de la Direcció General d'Indústria i Energia i uns altres tres de l'IVACE, designats per cada part.  
Els mencionats representants podran ser acompanyats pels col·laboradors que consideren oportú, als efectes d'assessorament tècnic.  
  
La comissió de seguiment es reunirà amb caràcter ordinari almenys una vegada cada trimestre i, en tot cas, quan una de les parts ho sol·licite, i tindrà els continguts següents:  
- Delimitar, en el marc del que estableix la clàusula segona, els treballs a realitzar en funció de les necessitats i disponibilitat de cada part.  
  
- Realitzar el seguiment del desenvolupament dels treballs, proposant les millores que considere oportunes.  
- Col·laborar en la correcta execució del present acord.  
- Proposar la pròrroga de la comanda abans que finalitze el seu termini de vigència.  
  
Sisena. Entrada en vigor, vigència i publicació  
De conformitat amb l'article 11.3.a de la Llei 40/2015, d'1 d'octubre, de règim jurídic del sector públic, l'eficàcia del present acord es produirà quan siga publicat en el Diari Oficial de la Generalitat Valenciana, i tindrà una vigència de sis (6) mesos, a comptar del moment en què siga publicat, que es podrà prorrogar per mutu acord de les parts, per uns altres sis (6) mesos més, de conformitat amb la regulació d'aplicació.  
  
Setena. Protecció de dades  
L'IVACE en el tractament de la informació rebuda s'ajustarà al que disposa la Llei orgànica 15/1999, de 13 de desembre, de protecció de dades de caràcter personal pel que fa a l'obligació de confidencialitat d'aquesta; així mateix respectarà el principi d'imparcialitat en l'assumpció de les tasques encomanades.  
  
Huitena. Causes de resolució  
1. No obstant la vigència establida en la clàusula sisena, seran causes d'extinció de l'Acord el mutu acord de les parts i la impossibilitat sobrevinguda de realitzar les actuacions que constitueixen el seu objecte per causa aliena a la voluntat d'aquestes, en aquest cas, la part afectada per la dita impossibilitat, haurà de comunicar-ho a l'altra part amb un mes d'antelació a la data en què haja de donar-se per rescindit l'Acord.  
  
2. L'incompliment de les obligacions previstes en el present acord podrà donar lloc, si és el cas, a la rescissió d'aquest en el supòsit de no execució de la prestació prevista en el període inicial de vigència.  
  
  
València, 3 de maig de 2018  
  
El conseller d'Economia Sostenible, Sectors Productius, Comerç i Treball,  
Rafael Climent González  
  
La directora general de l'IVACE (R 05.04.2018, de delegació de firma)  
Júlia Company Sanus»